ગાંધીનગર, 31 ઓક્ટોબરઃ 31 ઓક્ટોબરના રોજ અખંડ ભારતના શિલ્પી એવા લોહપુરુષ સરદાર પટેલની જન્મતિથિએ સમગ્ર દેશ રાષ્ટ્રીય એકતા દિવસની ઉજવણી કરી રહ્યો છે. ભારતના લોકોમાં એકતાની ભાવના બળવત્તર બને તેવા ઉદ્દેશ્યથી ગુજરાત સહિત દેશભરમાં ‘રન ફોર યુનિટી'નું આયોજન કરવામાં આવ્યું છે. આ ઉપરાંત 31 ઓક્ટોબરથી ગુજરાતના કેવડિયા ખાતે સરદાર પટેલની વિશ્વની સૌથી ઉંચી પ્રતિમા ‘સ્ટેચ્યુ ઓફ યુનિટી'ના નિર્માણનું કાર્ય શરૂ થઇ રહ્યું છે. આ અવસરે મુખ્યમંત્રી આનંદીબેન પટેલે યુવાવર્ગને ધ્યાનમાં રાખીને પોતાના વિચાર બ્લોગ સ્વરૂપે વ્યક્ત કર્યા છે.